ไซเลนต์วิตช์ ความลับของแม่มดแห่งความเงียบ

เป็นซีรีส์ไลต์โนเวลของญี่ปุ่นที่เขียนโดยมัตสึริ อิโซระ และวาดภาพประกอบโดยนันนะ ฟูจิมิ เรื่องนี้ได้รับการตีพิมพ์เป็นตอนครั้งแรกบนเว็บไซต์โชเซ็ตสึกะ นิ นาโร ซึ่งเป็นเว็บไซต์จัดพิมพ์นิยายที่สร้างโดยผู้ใช้ ตั้งแต่เดือนกุมภาพันธ์ถึงตุลาคม พ.ศ. 2563 ต่อมาได้มีการตีพิมพ์โดยฟูจิมิ โชโบ และได้เริ่มตีพิมพ์ภายใต้สำนักพิมพ์คาโดกาวะ บุ๊ค ในเดือนมิถุนายน พ.ศ. 2564 มังงะที่วาดภาพประกอบโดยโทบิ ทานะ เริ่มลงพิมพ์เป็นตอนในเว็บไซต์มังงะ B's Log Comic ของค่ายเอ็นเตอร์เบรนในเดือนกรกฎาคม พ.ศ. 2564 ซีรีส์อนิเมะทางโทรทัศน์ที่ผลิตโดยสตูดิโอสตูดิโอโกกูมิ ออกอากาศตั้งแต่เดือนกรกฎาคมถึงตุลาคม พ.ศ. 2568

 ตัวละคร 

 สื่อ 
 ไลต์โนเวล 
เขียนโดยมัตสึริ อิโซระ ไซเลนต์วิตช์ ความลับของแม่มดแห่งความเงียบได้รับการตีพิมพ์เป็นตอนครั้งแรกบนเว็บไซต์โชเซ็ตสึกะ นิ นาโร ตั้งแต่วันที่ 20 กุมภาพันธ์ถึงวันที่ 3 ตุลาคม พ.ศ. 2563 ต่อมาได้รับการนำมาตีพิมพ์โดยฟูจิมิ โชโบและเริ่มเผยแพร่ซีรีส์นี้พร้อมภาพประกอบโดยนันนะ ฟูจิมิ ภายใต้สำนักพิมพ์คาโดกาวะ บุ๊ค เมื่อวันที่ 10 มิถุนายน พ.ศ. 2564 มีตีพิมพ์แล้วทั้งหมด 7 เล่มและเรื่องสั้น 1 เล่มวางจำหน่ายในเดือนกุมภาพันธ์ พ.ศ. 2567 สำนักพิมพ์ฟีนิกซ์ได้ประกาศเป็นผู้ถือลิขสิทธิ์เรื่องนี้ฉบับภาษาไทยในวันที่ 21 กุมภาพันธ์ พ.ศ. 2565

ไลต์โนเวลภาคก่อนสองเล่มชื่อ Silent Witch -another- Rising of the Barrier Mage ได้รับการตีพิมพ์ภายใต้สำนักพิมพ์เดียวกันตั้งแต่วันที่ 8 ธันวาคม พ.ศ. 2566 ถึง 10 เมษายน พ.ศ. 2567

 จำนวนเล่ม 

 Silent Witch -another- Rising of the Barrier Mage 

 มังงะ 
มังงะที่วาดภาพประกอบโดยโทบิ ทานะ เริ่มลงตีพิมพ์เป็นตอนในเว็บไซต์มังงะ B's Log Comic ของค่ายเอ็นเตอร์เบรน เมื่อวันที่ 5 กรกฎาคม พ.ศ. 2564 ตอนต่างๆ ของมังงะได้รับการรวบรวมตีพิมพ์เป็นเล่มรวม(ทังโกบง) เป็นจำนวน 6 เล่มเมื่อเดือนกันยายน พ.ศ. 2568 สำนักพิมพ์ฟินิกซ์ได้ประกาศเป็นผู้ถือลิขสิทธิ์เรื่องนี้ฉบับภาษาไทยในวันที่ 16 กุมภาพันธ์ พ.ศ. 2566

การดัดแปลงมังงะที่ดัดแปลงจากนิยายพรีเควล ซึ่งวาดภาพโดยอาซู อาซูโกะ ได้เริ่มตีพิมพ์เป็นซีรีส์บนเว็บไซต์ KadoComi ของคาโดกาวะคอร์ปอเรชั่น เมื่อวันที่ 9 มกราคม พ.ศ. 2568 ตอนต่างๆ ของมังงะภาคก่อนหน้าได้ถูกรวบรวมตีพิมพ์เป็นเล่มรวม(ทังโกบง) จำนวน 1 เล่ม ณ เดือนกันยายน พ.ศ. 2568

-another- Rising of the Barrier Mage

 อนิเมะ 
มีการประกาศสร้างอนิเมะที่งานไลฟ์สตรีม Aniplex x Kadokawa Anime Matsuri เมื่อวันที่ 2 สิงหาคม พ.ศ. 2567 ต่อมาได้รับการยืนยันว่าจะเป็นซีรีส์ทางโทรทัศน์ ผลิตโดย สตูดิโอโกกูมิ และกำกับโดย ยาซูโอะ อิวาโมโตะ โดยมีทาคาโอมิ คานาซากิเป็นผู้กำกับหลักและดูแลองค์ประกอบซีรีส์ โคนะ นิตันดะเป็นผู้ออกแบบตัวละคร และทางไซเกมส์ร่วมกับ รินะ ทายามะรับหน้าที่เป็นผู้แต่งเพลง เริ่มออกอากาศในวันที่ 5 กรกฎาคม พ.ศ. 2568 มีเพลงเปิดของเรื่องคือ "Feel" ในขณะที่เพลงปิดของเรื่องคือ "mild days" ทั้งสองเพลงขับร้องโดยฮิตสึจิบุงกาคุ พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

 รายชื่อตอน 

 กระแสตอบรับ 
ซีรีส์นี้ได้รับการจัดอันดับที่ 4 ในหมวดทังโกบง จากคู่มือไลต์โนเวล โคโนะ ไลต์โนเวล งะ ซูโงอิ! ฉบับปี พ.ศ. 2566 ของสำนักพิมพ์ ทาการาจิมาชะ โดยได้อันดับหนึ่งในประเภทดังกล่าวในฉบับปี พ.ศ. 2569

 ดูเพิ่ม 
 เทฟุดะ กะ โอเมะ โนะ บิคุโทเรีย ซีรีส์ไลต์โนเวลอีกเรื่องที่มีผู้วาดภาพประกอบคนเดียวกัน

 อ้างอิง 

 หมายเหตุ 

 แหล่งข้อมูลอื่น 
 ที่โชเซ็ตสึกะ นิ นาโร 





หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:นิยายญี่ปุ่นที่ตีพิมพ์ในปี พ.ศ. 2566
หมวดหมู่:มังงะที่ตีพิมพ์ในปี พ.ศ. 2564
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:การ์ตูนญี่ปุ่นแนวผจญภัย
หมวดหมู่:อนิเมะและมังงะเกี่ยวกับมด (บุคคล)
หมวดหมู่:อนิเมะและมังงะที่สร้างจากไลต์โนเวล
หมวดหมู่:อะนิเพล็กซ์
หมวดหมู่:อนิพลัส
หมวดหมู่:มังงะของสำนักพิมพ์เอ็นเตอร์เบรน
หมวดหมู่:การ์ตูนญี่ปุ่นแนวจินตนิมิต
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโจเซ
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:โชเซ็ตสึกะ นิ นาโร
หมวดหมู่:สตูดิโอโกกูมิ
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)